Bourne Ultimatum | Kinekansel
← Breaking and Entering	Evan Almighty →	Bourne Ultimatum	Aug 24
Ons sien hoe het dit gebeur dat Jason Bourne hy geword het. Maar Jason Bourne wil weer terug na wat was. Of eerder, wie hy eintlik is.
Vasgevang in ‘n lyf en ‘n persoonlikheid wat nie ooreenstem met sy oorspronklike bestaan nie, spring, val, vlieg en jaag hy van dak tot dak om uit die tronksel genaamd Bourne te ontvlug. Ek wonder wanneer hy kans gekry het om te piepie, want ek kon nie ‘n sekonde mis om noodverligting te doen nie.
Hoe het hy Jason Bourne geword? Hy het daarvoor gekies. Maar dis dikwels eers agterna wat ons agterkom hoe ons verkeerde keuses ons in dodelike geheime agente verander het. En dan, op ‘n dag, kom die skok: Dit was al die tyd ek.
Dalk is ek bietjie te moedswillig, maar ek het opgelet dat:
Jason Bourne kies teen sy huidige identiteit, vir dit wie hy eerder wil wees.
Hy konfronteer dan nie net die agent wat hom wil doodskiet nie, maar ook vir my: Weet jy ooit hoekom jy doen wat jy doen? (Vasgevang in jou eie vorige keuses.)
Onmiddellik daarna spring hy tot sy oënskynlike dood. Hy verdwyn onder water.
Ons sien hoe Jason Bourne onder water “sterf”. Na hierdie doop, begin David Webb swem.
En die TV-verslaggewer verkondig dat hulle na DRIE DAE tot die gevolgtrekking gekom het dat Jason Bourne weg is.
My rugspiere is vandag styf.
Moontlike teks: Matteus 10:39 “Wie sy lewe vind, sal dit verloor; en wie sy lewe verloor om My ontwil, sal dit vind.”
Ek dink alles kan geld as teks. Dis jou bril en jou eetlus wat bepaal wat jy raaklees.	View all posts by fredddels »	Posted on Augustus 24, 2007, in Uncategorized. Bookmark the permalink.	9 Kommentaar.	← Breaking and Entering	Evan Almighty →	Lewer kommentaar
Augustus 25, 2007 om 5:47 nm
Daai fliek is eintlik vier high speed chase scenes met interludes van so twee minute elk tussen-in. Nie dat ek kla nie . . .
Augustus 26, 2007 om 2:46 nm
My kaartjie is gebook vir Woensdagaand… ek gaan probeer vergeet wat Bertus gesE het.
Augustus 26, 2007 om 8:15 nm
Hei IdiwidiBertus! het nie gekla nie. Ek het gedink dit was ‘n great fliek.
Augustus 27, 2007 om 6:21 vm
Wat my nou laat wonder: Obviously het hierdie blog gereeld spoilers van movies. Behoort ek te waarsku wanneer dit gebeur, of aanvaar lesers maar dat ek dalk belangrike gedeeltes van die fliek kan weggee?
Augustus 27, 2007 om 8:09 vm
ons aanvaar jou so.ek’t gedink die gejaag na niks is boring.nou besef ek dit was ‘n reis na die doop en heroorweeg ek my oordeel.
September 21, 2007 om 1:31 nm
Ek het afgelope Woensdagaand die eerste helfte van die fliek gesien. Ek het toe maar afgesit, want dit was te deurmekaar. Ek sal hierdie naweek verder kyk.
Was dit deurmekaar, of was ek net te moeg om genoeg te konsentreer om te sien waarom hierdie fliek as so briljant beskryf word…?
September 21, 2007 om 2:26 nm
Waar het jy gelees dat die fliek briljant is? Dit is uitgerekte jaagtogte, so jy was waarskynlik te moeg ook daarvoor.
September 26, 2007 om 11:49 vm
IMDB, om maar een te noem. Hy is 93ste op die top 250. Ek het nog steeds nie krag gehad om die tweede helfte te kyk nie…
Oktober 29, 2007 om 4:29 nm
Ek het nogal gedink dis ‘n baie goeie fliek.